**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿԱՌՈՒՑՎԱԾՔԸ, ԱՇԽԱՏՈՂՆԵՐԻ ՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

1. Նախագիծը մշակվել է «Տեղական ինքնակառավարման մասին»  օրենքի 18-րդ հոդվածի 1-ին մասի 28-րդ կետի և 35-րդ հոդվածի 1-ին մասի 7-րդ կետի, «Համայնքային ծառայության մասին»  օրենքի 26-րդ հոդվածի 1-ին մասի «բ» կետի, «Նորմատիվ իրավական ակտերի մասին» օրենքի 37-րդ հոդվածի պահանջներին համապատասխան։ Հաշվի առնելով, որ Աբովյան համայնքին են միացել 10 գյուղական բնակավայրեր, մեծացել է աշխատանքների ծավալը, առաջացել է նոր բնագավառներ, անհրաժեշտություն է առաջացել սահմանել նոր կառուցվածք և հաստիքացուցակ։
Առաջարկվում է հաստատել Աբովյանի համայնքապետարանի կառուցվածքը, հետևյալ ստորաբաժանումներով՝
1. Ֆինանսատնտեսագիտական և եկամուտների հաշվառման բաժին,
2. Քաղաքաշինության, հողաշինարարության, գյուղատնտեսության և անշարժ գույքի կառավարման բաժին,
3. Քարտուղարության և քաղաքացիների սպասարկման բաժին,
4. Իրավաբանական բաժին,
5. Առևտրի, սպասարկման, տրասնպորտի և գովազդի բաժին,
6. Զարգացման ծրագրերի և գնումների և բաժին,
7. Սոցիալական ծրագրերի, առողջապահության և տեղեկատվության բաժին,
8. Կրթության, մշակույթի, սպորտի, երիտասարդության հարցերի բաժին։

Աբովյանի համայնքապետարանում և բնակավայրերում մինչ խոշորացումը եղել են թվով 233 հաստիքներ, որի համար սահմանվել է 45 693.7 հազար դրամ ամսական աշխատավարձի ֆոնդ, խոշորացումից հետո սահմանվել է 163 աշխատող՝ ամսական 47 462.0 հազար դրամ աշխատավարձի ֆոնդով։ Հաստիքները պակասել են 70-ով, իսկ աշխատավարձի ֆոնդը ավելացել է 1768.3 հազար դրամով։ Աշխատավարձը յուրաքանչյուր հաստիքի համար ավելացել է 36.6 %, ուղիղ համեմատական է ավելացված աշխատանքի ծավալին։
Հաստիքացուցակը կազմելիս առաջնորդվել են պաշտոնապես ուղարկված Հայաստանի Հանրապետության տարածքային կառավարման և ենթակառուցվածքների նախարարության մեթոդական ուղեցույցը՝ «Համայնքապետարանի աշխատակազմի հաստիքացուցակի կազմման, կառուցվածքի հաստատման, պաշտոնային դրույքաչափերի համամասնության սահմանման» մասին։
Համայնքապետարանի «Քաղաքական պաշտոններ» մասում նախատեսվել է համայնքի ղեկավարի առաջին տեղակալ, որը ստեղծվել է «Տեղական ինքնակառավարման մասին» օրենքի 57-րդ հոդվածի համաձայն։ Նախատեսվել է նաև համայնքի ղեկավարի 2 տեղակալի հաստիքներ, որոնց նշանակել է ավագանին՝ ընդհանուր թվի ձայների մեծամասնությամբ (հաստիքի ստեղծման հիմք՝ Աբովյան համայնքի ավագանու 2021 թվականի դեկտեմբերի 29-ի N 6-Ա որոշում):

«Վարչական պաշտոններ» մասում նախատեսվել էր բնակավայրերի վարչական ղեկավարներ, որոնց աշխատավարձը սահմանվել է ըստ բնակավայրերի մեծության։
Առինջ, Գեղաշեն, Արամուս և Բալահովիտ բնակավայրերում նախատեսվել է առաջին կարգի մասնագետ (2), հարկահավաք (1), հավաքարար (1) հաստիքները, իսկ մյուս բնակավայրերում՝ առաջին կարգի մասնագետ (1), հարկահավաք (1), հավաքարար (1) հաստիքները։ Բալահովիտ և Մայակովսկի բնակավարերի վարչական շենքերի համար նախատեսել ենք նաև պահակի հաստիքներ, քանի որ այդ շենքերը չունեն ճաղավանդակներ։
Բնակավայրերի համար նախատեսված հաստիքներից 10 առաջատար պաշտոնների հաստիքները պարտադիր են՝ գույքահարկի, հողի հարկի և անշարժ գույքի հարկի ավտոմատացված ծրագրերով աշխատելու համար։
«Քաղաքացիական կացության ակտերի գրանցման հետ կապված գործառույթներ կատարող մասնագետներ» մասում նախատեսված է 1 գլխավոր և 2 առաջատար մասնագետներ։ Քանի որ, այն համարվում է պատվիրակած լիազորություն, պետությունը յուրաքանչյուր հաստիքի համար սահմավել է 1999.02 հազար դրամ գումար՝ ամսական 166.6 հազար դրամ։ «Համայնքային ծառայության մասին» օրենքով սահմանված սկզբունքները չխախտելու համար, այն է՝ աշխատակազմի համայնքային ծառայության պաշտոնների միևնույն խմբի և ենթախմբի պաշտոններ զբաղեցնող համայնքային ծառայողներն ունեն հավասար պաշտոնային դրույքաչափի իրավունք, առաջարկվում է գլխավոր և առաջատար մասնագետներին վճարել այլ բաժիններում առկա գլխավոր և առաջատար մասնագետների չափ, համապատասխանաբար 332.0 հազար դրամ և 298.0 հազար դրամ, որը նախատեսելիս հիմք ենք ընդունել **արդարադատության նախարարության ----------------- գրությունը։**Համայնքի ղեկավարի աշխատավարձի չափը սահմանելիս հիմք ենք ընդունել «Տեղական ինքնակառավարման մասին» օրենքի 28-րդ հոդվածի 1-ին մասին 5-րդ կետը՝ 75000-ից ավելի բնակիչ ունեցող համայնքի ղեկավարի համար` մինչև 85,52 տոկոսը (661 400\*85.52= 565 630 դրամ), իսկ համայնքի ղեկավարի առաջին տեղակալի և աշխատակազմի քարտուղարի աշխատավարձի չափը սահմանվել է հիմք ընդունելով «Տեղական ինքնակառավարման մասին» օրենքի 34-րդ հոդվածը՝ համայնքապետարանի աշխատակազմի յուրաքանչյուր աշխատողի պաշտոնային դրույքաչափը չի կարող գերազանցել տվյալ համայնքի ղեկավարի պաշտոնային դրույքաչափի` 75000-ից ավելի բնակիչ ունեցող համայնքի համար` 81,14 տոկոսը: Հիմք ընդունելով «Համայնքային ծառայության մասին» ՀՀ օրենքի 27-րդ հոդվածը՝ համայնքապետարանի աշխատակազմի համայնքային ծառայության պաշտոնների միևնույն խմբի և ենթախմբի պաշտոններ զբաղեցնող համայնքային ծառայողներն ունեն հավասար պաշտոնային դրույքաչափի իրավունք։ Այս առումով առաջարկվում է համայնքային ծառայողների պաշտոնային դրույքաչափերը սահմանել աստիճանակարգված՝ աշխատակազմի քարտուղարի պաշտոնային դրույքաչափից իջեցնելով 10 %-ի չափով։

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿԱՌՈՒՑՎԱԾՔԸ, ԱՇԽԱՏՈՂՆԵՐԻ ՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀԱՐԺԵՇՏՈՒԹՅԱՆ ՄԱՍԻՆ**

Հայաստանի Հանրապետության Կոտայքի մարզի Աբովյանի համայնքապետարանի աշխատակազմի կառուցվածքը, աշխատողների քանակը, հաստիքացուցակը և պաշտոնային դրույքաչափերը հաստատելու մասին նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿԱՌՈՒՑՎԱԾՔԸ, ԱՇԽԱՏՈՂՆԵՐԻ ՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ ՆԱԽԱԳԾԻ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱԲՈՎՅԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Հայաստանի Հանրապետության Կոտայքի մարզի Աբովյանի համայնքապետարանի աշխատակազմի կառուցվածքը, աշխատողների քանակը, հաստիքացուցակը և պաշտոնային դրույքաչափերը հաստատելու մասին նախագծի ընդունման կապակցությամբ Աբովյան համայնքի բյուջեում եկամուտների ավելացում կամ նվազեցում չի նախատեսվում, իսկ աշխատավարձի հոդվածով ծախսերը կկազմեն ամսական 47 462.0 հազար դրամ ։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**